armvectores/hy_wikipedia_2023 huggingface dataset:
Արտավազդ Սարգսյան

Արտավազդ Արարատի Սարգսյան (նոյեմբերի 18, 1980(1980-11-18), Երևան, Հայկական ԽՍՀ, ԽՍՀՄ), ՀՀ պետական և ՏԻՄ գործիչ, Աջափնյակ վարչական շրջանի ղեկավար։


== Կրթություն ==
1987-1997 թթ. - սովորել և ավարտել է Երևանի թիվ 185 դպրոցը։
1988-1993 թթ. - սովորել է Երևանի Սայաթ-Նովայի անվան երաժշտական դպրոցում։
1997-2001 թթ. - սովորել և ավարտել է Հայկական գյուղատնտեսական ակադեմիայի տնտեսագիտական ֆակուլտետը՝ տնտեսագետ-հաշվապահ-ֆինանսիստի որակավորմամբ, բակալավրի աստիճանով՝ «Հաշվապահական հաշվառում և աուդիտ» մասնագիտությամբ։
2001-2003 թթ. - սովորել և ավարտել է Հայկական գյուղատնտեսական ակադեմիայի մագիստրատուրան՝ տնտեսագետի որակավորմամբ, ստանալով մագիստրոսի աստիճան՝ «Հաշվապահական հաշվառում և աուդիտ» մասնագիտությամբ։
2003-2006 թթ. - սովորել և ավարտել է Հայաստանի Հանրապետության կառավարությանն առընթեր պետական գույքի կառավարման վարչության Կառավարման և տնտեսական բարեփոխումների ինստիտուտի ասպիրանտուրան։ Տնտեսագիտության թեկնածու։ Մի շարք գիտական հոդվածների հեղինակ է։ Բազմիցս մասնակցել է գիտաժողովների, սեմինարների և համաժողովների, հանդես եկել զեկույցներով փոքր և միջին բիզնեսի, տեղական ինքնակառավարման մարմինների, համայնքների զարգացման և հարկային համակարգի կառավարման վերաբերյալ։
Վերապատրաստվել է Ճապոնիայում, Իտալիայում, Բուլղարիայում, Շվեդիայում, Գերմանիայում, Հունաստանում, Ավստրիայում։


== Աշխատանքային գործունեությունը ==
2005-2010 թթ. - աշխատել է «Հայաստանի փոքր և միջին ձեռնարկատիրության զարգացման ազգային կենտրոն» հիմնադրամում՝ որպես ֆինանսական աջակցության ծրագրերի պատասխանատու, որակի կառավարող, գործադիր տնօրենի խորհրդական, ապա՝ գործադիր տնօրենի տեղակալ։
2005 թ. ընտրվել է Աջափնյակ համայնքի ավագանու անդամ։
2009 թ. մայիսի 31-ին ընտրվել է Երևանի ավագանու անդամ, եղել է Երևան քաղաքի ավագանու ֆինանսավարկային և տնտեսական հարցերի մշտական հանձնաժողովի անդամ։
2010-2011 թթ. - «Էյ- Ի-Ջի Սերվիս» ընկերության փոխտնօրեն, ապա՝ տնօրենի առաջին տեղակալ։
2011 թ. օգոստոսի 18-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր պետական գույքի կառավարման վարչության պետի տեղակալ։
2011 թվականից Երևանի Գևորգ Չաուշի անվան թիվ 188 հիմնական դպրոցի կոլեգիալ կառավարման մարմնի խորհրդի նախագահն է։
2011 թվականից Երկրապահ կամավորականների միության Աջափնյակի տարածքային ստորաբաժանման խորհրդի անդամ է։
2011 թվականից Կուրորտաբանության և ֆիզիկական բժշկության գիտահետազոտական ինստիտուտի գիտական խորհրդի անդամ է։
2012 թ. մայիսի 25-ին Երևանի քաղաքապետի որոշմամբ նշանակվել է Երևանի Աջափնյակ վարչական շրջանի ղեկավար։


== Պարգևներ ==
Երևանի Աջափնյակ համայնքի ավագանու պատվոգիր (2009)։
ԵԿՄ պատվոգիր (2010)։
ԵԿՄ հուշամեդալ (2011)։
ՀՀ ՊՆ «ՀՀ Զինված ուժերի 20 տարի» հոբելյանական մեդալ (2011)։
ԵԿՄ «5-րդ բրիգադ 20 տարի» հոբելյանական մեդալ (2012)։
ԵԿՄ «ԵԿՄ 20 տարի» հոբելյանական մեդալ (2013)։
ԼՂՀ «Մայրական երախտագիտություն» հուշամեդալ (2013)։Ամուսնացած է։ Հայաստանի հանրապետական կուսակցության խորհրդի անդամ է։


== Ծանոթագրություններ ==
Ղազանչի (Սուրմալուի գավառ)

Անվան այլ կիրառումների համար տե՛ս՝ Ղազանչի (այլ կիրառումներ)Ղազանչի, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Կոլչուգինսկի շրջան

Կոլչուգինսկի շրջան (ռուս.՝ Кольчугинский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Կոլչուգինո։


== Աշխարհագրություն ==
Շրջանի տարածքի մակերեսը կազմում է 1148 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 56351 մարդ։ Բնակչության խտությունը կազմում էր 49,09 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դորոգինո (այլ կիրառումներ)

Դորոգինո, կարող է վերաբերել՝

Դորոգինո - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Դորոգինո - քաղաքատիպ ավան Ռուսաստանի Նովոսիբիրսկի մարզի Չերպանովսկի շրջանի կազմում։
Միխայիլ Մոլկոչանով

Միխայիլ Վասիլևիչ Մոլկոչանով (ռուս.՝ Михаил Васильевич Молкочанов, 1877, Երևան, Կովկասի փոխարքայություն, Ռուսական կայսրություն - 1937, ԽՍՀՄ), խորհրդային ռազմական գործիչ, Հայկական ԽՍՀ զորքերի հրամանատար (1921), Հայաստանում Փետրվարյան ապստամբության ճնշողներից։


== Կենսագրություն ==
Սովորել է Կիևի ռազմական ուսումնարանում, ապա կայսերական ռազմական ակադեմիայի դասընթացներում։ Մասնակցել է ռուս-ճապոնական (1904-1905) և Առաջին համաշխարհային (1914-1918) պատերազմներին։ Հոկտեմբերյան հեղափոխության օրերին հարել է հեղափոխական զինվորներին, ծառայության է մտել կարմիր բանակում։ Եղել է դիվիզիայի պետ, 1919-1920 թվականներիին՝ բանակի (8-րդ, ապա 14-րդ) հրամանատար։ 1921 թվականին Հայաստանում ղեկավարել է Փետրվարյան ապստամբության բռնի ճնշումը։ Մասնակցել է ՀԽՍՀ կարմիր բանակի վերակառուցմանը։ 1924 թվականից ԲԴԿԲ-ում կատարել է Գլխավոր շտաբի հատուկ հանձնարարություններ։ Պարգևատրվել է ՀԽՍՀ Կարմիր դրոշի շքանշանով։
Արծվանիկ (այլ կիրառումներ)

Անվան այլ կիրառումների համար տե՛ս՝ Արծվանիկ (այլ կիրառումներ)Արծվանիկ, կարող է վերաբերել՝

Արծվանիկ - գյուղ Հայաստանի Սյունիքի մարզում, Կապանի շրջանում
Արծվանիկ - գյուղ Սյունիքի մարզում, Գորիս-Կապան մայրուղու վրա
Արծվանիկ - գետ Սյունիքի մարզում, Ողջի գետի ձախ օժանդակը
Ալարիկ (հարթավայր)

Անվան այլ կիրառումների համար տե՛ս՝ Ալարիկ (այլ կիրառումներ)Ալարիկ հարթավայր, հարթավայր Հայկական լեռնաշխարհում, Արևմտյան Եփրատի ավազանի Թուզլուսուի օժանդակ Ալարիկի հովտում։


== Ծանոթագրություններ ==
Պերևալսկի շրջան

Պերևալսկի շրջան (ուկրաիներեն՝ Перевальський район), շրջան Ուկրաինայի Լուգանսկի մարզում։
Ստեղծվել է 1939 թվականին։ Վարչական կենտրոնը՝ Պերևալսկ։


== Աշխարհագրություն ==
Շրջանի տարածքի մակերեսը կազմում է 800 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 87363 մարդ։ Բնակչության խտությունը կազմում էր 109,2 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Հղիություն (այլ կիրառումներ)

Հղիություն, կարող է վերաբերել՝

Հղիություն - կենդանիների, էգի օրգանիզմում բեղմնավորված Ձվաբջիջից պտղի առաջացման և հետագա զարգացման ֆիզիոլոգիական պրոցես
Հղիություն - մարդու, ֆիզիոլոգիական պրոցես (կամ վիճակ), որի դեպքում կնոջ օրգանիզմում բեղմնավորված ձվաբջջից զարգանում է պտուղը և ավարտվում երեխայի ծնվելով
Վիտո Վոլտերա

Վիտո Վոլտերա (իտալերեն՝ Vito Volterra, մայիսի 3, 1860(1860-05-03)[…], Անկոնա, Անկոնա, Մարկե, Պապական մարզ - հոկտեմբերի 11, 1940(1940-10-11)[…], Հռոմ, Իտալիա), իտալացի մաթեմատիկոս,Պիզայի (1883 թվականից), Թուրինի (1893 թվականից) և Հռոմի (1900 թվականից) համալսարանների պրոֆեսոր, Հռոմի դեի Լինչեի ազգային ակադեմիայի անդամ, Պետերբուրգի ԳԱ արտասահմանյան թղթակից անդամ (1908), ԽՍՀՄ ԳԱ արտասահմանյան պատվավոր անդամ (1926)։
Հիմնարար աշխատանքներ ունի մասնական ածանցյալներով դիֆերենցիալ հավասարումների, ինտեգրալ և ինտեգրադիֆերենցիալ հավասարումների, ֆունկցիոնալ անալիզի, առաձգականության տեսության մաթեմատիկական էկոլոգիայի և այլ բնագավառներում։ Վոլտերայի անունով են կոչվում ինտեգրալ և ֆունկցիոնալ որոշ օպերատորներ, օպերատորային հավասարումներ, դրանց լուծման և կիրառման մեթոդներ։


== Ծանոթագրություններ ==
Էմբեր Վալեթա

Էմբեր Վալեթա (անգլ.՝ Amber Valletta, փետրվարի 9, 1974(1974-02-09), Ֆինիքս, ԱՄՆ), ամերիկացի դերասանուհի, մոդել, հեռուստահաղորդավարուհի, ծնված 1974 թվականի փետրվարի 9-ին։ 1990-ականների ամենաբարձր վարձատրվող ֆոտոմոդելներից մեկը։


== Կենսագրություն ==


=== Վաղ տարիներ ===
Դերասանուհին ծնվել է ԱՄՆ-ի Արիզոնա նահանգի Ֆինիքս քաղաքում։ Մանուկ հասակում Էմբերը ցանկանում էր դառնալ սոցիոլոգ կամ աշխատել սոցիալական ոլորտում։
Հետագայում նա մեկնեց Միլան, որտեղ գտավ իր առաջին աշխատանքը իտալական «Vogue» ամսագրում։ Դրան հաջորդեց ֆրանսիական «Elle» ամսագրի առաջին էջին նրա նկարը՝ Հանս Ֆյուրերի կողմից նկարված։
Էմբերը գնում է Փարիզ և այնտեղ դառնում է իսկական սենսացիա։


=== Կարիերա ===
Դերասանուհին մասնակցել է աշխարհահռչակ ապրանքանիշների գովազդներին, ինչպիսիք են՝ Prada, Calvin Klein, DKNY, Valentino, Armani, Alberta Ferretti, Jil Sander, Gucci, Versace և Chanel։
1996 թվականի սեպտեմբերին Էմբերը դարձավ «Elizabeth Arden» ընկերության էքսկլյուզիվ դեմքն ամբողջ աշխարհում։
Էմբերն իր ընկերուհի Շալոմ Հարլոուի հետ զբաղեցրին MTV's «House of Style» Սինդի Քրոուֆորդի տեղը։
1995 թվականի նոյեմբերին նա կազմակերպեց «Supermodels Stepping Out Against Hunger» նորաձևության ցուցադրությունը՝ «Tulsa Community Food Bank» իր հարազատ քաղաքում։


=== Անձնական կյանք ===
Առաջին ամուսնությունը մոդել Էրվի Լի Բիհանի հետ տևել է 2 տարի։
Երկրորդ ամուսինը վոլեյբոլի օլիմպիական չեմպիոն Քրիստիան Մակկաուն է։ 2000 թվականին դերասանուհին ունեցավ տղա՝ Օդենին։


== Ֆիլմագրություն ==


== Ծանոթագրություններ ==


== Արտաքին հղումներ ==
Էմբեր Վալեթա (անգլ.) Internet Movie Database կայքում
«Amber Valetta: FashionModelDirectory.com» (անգլերեն)։ Արխիվացված օրիգինալից 2012-03-21-ին
Աֆրին (այլ կիրառումներ)

Աֆրին անունն կարող է վերբերվել՝

Աֆրին, գավառ Սիրիայի հյուսիսում Հալեպի մարզում
Աֆրին, շրջան Սիրիայի հյուսիսում Հալեպի մարզում
Աֆրին, քաղաք Սիրիայի հյուսիսում Հալեպի մարզում
Աֆրին, գետ Սիրիայի հյուսիսում Հալեպի մարզում
Աֆրին ՖԱ, Ֆուտբոլային ակումբ Սիրիայում
Վալյադոլիդ

Անվան այլ կիրառումների համար տե՛ս՝ Վալյադոլիդ (այլ կիրառումներ)Վալյադոլիդ (իսպ.՝ Valladolid [baʎaðoˈlið]), քաղաք Իսպանիայի հյուսիս-արևմուտքում։ Իսպանիայի պատմամշակութային կենտրոններից։ 13-րդ դարի սկզբից մինչև 17-րդ դարի սկիզբը համարվել է Կաստիլյայի և իսպանական այլ վարչական միավորների միապետերի նստավայր։ Ներկայումս Կաստիլյա և Լեոն ինքնավար համայնքի մեջ գտնվող համանուն պրովինցիայի վարչական կենտրոնն է։ 2013 թվականին բնակչությունը կազմել է 309,714 մարդ։


== Անվան ծագումնաբանություն ==
Գոյություն են անվան առաջացման հետ կապված մի քանի ստուգաբանական տեսակետներ։ Դրանցից մեկի համաձայն՝ "Valladolid" բառը գալիս է Կելտիբերյան լեզվից (Celtiberian language), որտեղ Vallis Tolitum բառը նշանակում է «Ջրերի հովիտ»՝ նկատի ունենալով Վալյադոլիդի հորդառատ գետերը։ Մյուս տեսակետի համաձայն, Վալյադոլիդ քաղաքի անվանումը կապված է VIII դարի իսլամացի խալիֆ Ալ Վալիդի (لد الوليد) անվան հետ, ով 705-715 թվականներին իշխել է իսլամական կայսրությունը, որի մեջ ներառված է եղել Վալյադոլիդ քաղաքի տարածքը։


== Աշխարհագրական դիրք ==
Վալյադոլիդը գտնվում է Պիսուերգա և Էսգուևա գետերի միախառնման վայրում։ Տեղակայված է խաղողագործությամբ զբաղվող 5 շրջաններում՝ Ռիբերա դել Դուերո, Ռուեդա, Տորո, Տիերա դե Լիոն, Սիգալես։


== Պատմություն ==
Վակեյները կելտական ցեղեր են եղել։ Քաղաքի տարածքում հայտնաբերվել են Կելտիբերյան ցեղի և հռոմեացիների գործունեության հատքեր։ Քաղաքի հիմնական մասը գտնվում է San Miguel y el Rosarillo հրապարակում և շրջապատված է եղել ցանկապատով։ Հնագիտական պեղումների ժամանակն հայտնաբերվել են երեք հնագույն ժամանակաշրջանների հետքեր։
1469 թվականին Կաստիլիայի թագուհի Իզաբելա I-ն ու Արագոնի թագավոր Ֆերդինանդն ամուսնանում են այս քաղաքում․ 15-րդ դարից այն եղել է թագավորական նստավայր։
1506 թվականին Վալյադոլիդում մահացել է Քրիստափոր Կոլումբոսը․ ներկայումս այդ տունը դարձել է ճանապարհորդի թանգարանը։ 1601-1606 թվականներին Ֆիլիպ III թագավորի կողմից այն դարձել է մայրաքաղաք։


== Կլիմա ==


== Քույր քաղաքներ ==
Ֆլորենցիա,  Իտալիա
Լեցի,  Իտալիա
Լիլ,  Ֆրանսիա
Մորելիա,  Մեքսիկա
Ֆլորիդա (Օռլանդո),  ԱՄՆ


== Ընկեր-քաղաքներ ==
Ահմեդաբադ,  Հնդկաստան
Բոսթոն,  ԱՄՆ
Գուադալախարա,  Մեքսիկա


== Ծանոթագրություններ ==


== Արտաքին հղումներ ==
Քաղաքային խորհուրդ Archived 2012-07-01 at the Wayback Machine.
Կարեն Սիմոնյան (քաղաքական գործիչ)

Կարեն Մանվելի Սիմոնյան (հոկտեմբերի 3, 1988(1988-10-03), Կիրովական, Հայկական ԽՍՀ, ԽՍՀՄ), հայ քաղաքական գործիչ, ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։


== Կենսագրություն ==
Կարեն Սիմոնյանը ծնվել է 1988 թվականի հոկտեմբերի 3-ին, Վանաձորում։


== Կրթություն ==
2009 թվականին ավարտել է Երևանի պետական համալսարանի միջազգային հարաբերություններ ֆակուլտետի քաղաքագիտության բաժինը։ 2011 թվականին ավարտել է նույն ֆակուլտետի մագիստրատուրան՝ որպես քաղաքագետ։ 2011 թվականին ավարտել է «Մխիթար Գոշ» հայ-ռուսական միջազգային համալսարանի տնտեսագիտության ֆակուլտետի կառավարման բաժնի մագիստրատուրան։ 2012 թվականին սովորել է Երիտասարդ առաջնորդների դպրոցում։ 2011 թվականից ԵՊՀ միջազգային հարաբերությունների ֆակուլտետի քաղաքական գործընթացների և ինստիտուտների ամբիոնի հայցորդ է։ 


== Աշխատանք ==
2011 թվականից «Մխիթար Գոշ» հայ-ռուսական միջազգային համալսարանի դասախոս է, 2012-2013 թվականներին եղել է Երևանի պետական պոլիտեխնիկական քոլեջի դասախոս, 2013-2015 թվականներին եղել է Հայաստանի ագրարային համալսարանի դասախոս։ 2013-2019 թվականներին եղել է «Արմաուդիոբուքս» ընկերության հիմնադիր տնօրեն։
2017 թվականին առաջադրվել է ՀՀ ԱԺ պատգամավորի թեկնածու՝ «Ելք» դաշինքի համապետական ցուցակով։ 2017-2018 թվականներին եղել է ԱԺ պատգամավոր Գևորգ Գորգիսյանի օգնականը։ 2018 թվականին ընտրվել է ՀՀ ԱԺ պատգամավոր՝ Լուսավոր Հայաստան կուսակցության համապետական ցուցակով։


== Ընտանեկան կարգավիճակ ==
Ամուսնացած է։


== Ծանոթագրություններ ==
Գալեմճյան

Գալեմճյան, , հայկական ազգանուն։


== Ազգանունը կրողներ ==
Սեթ Տիգրանի Գալեմճյան (1884-1972), թղթակից։
Տիգրան Գալեմճյան (1844-1920), հայ թատերական գործիչ։


== Ծանոթագրություններ ==
Վոլգա (Կլյազմայի վտակ)

Անվան այլ կիրառումների համար տե՛ս՝ Վոլգա (այլ կիրառումներ)Վոլգա (ռուս.՝ Вольга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կլյազմա գետի հարավ-արևելք ափում՝ 1,5 կմ հեռավորության վրա։ Գետի երկարությունը 51 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տումանա

Տումանա (ռուս.՝ Тумана), գետ Ռուսաստանում, հոսում է Օրիչևսկի շրջանում, Կիրովի մարզում։ Գետաբերանը տեղակայված է Մուրդյուգ գետի ձախ ափին՝ 1,8 կմ հեռավորության վրա։ Գետի երկարությունը 13 կմ է։
Գետի ակունքը գտնվում է Տումանովսկի գյուղում, Կոտելնիչա գյուղից 30 կմ հարավ-արևելք։ Գետը հոսում է արևմուտք անմարդաբնակ անտառային տարածքում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100036160
Հիդրոլոգիական ուսումնասիրությունների կոդը - 111103616
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պռաստիկ

Պռաստիկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սիդի (Սարդինիա)

Սիդի  (իտալերեն՝ Siddi), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 799 մարդ (2008 թվականի տվյալներով), բնակչության խտությունը կազմում է 73 մարդ/կմ²։ Զբաղեցնում է 11 կմ² մակերես տարածք։
Փոստային ինդեքսն է՝ 9020։ Հեռախոսային կոդը՝ 070։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 070 939800
Գլխավոր կայք։ http://www.comune.siddi.ca.it/


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային իսնտիտուտ (իտալ.)
http://www.istat.it/english/ Archived 2009-12-07 at the Wayback Machine.
Լիյնա Կերսնա

Լիյնա Կերսնա (էստ․՝ Liina Kersna, մինչև ամուսնությունը՝ Լեպիկ, Lepik, ապրիլի 3, 1980(1980-04-03), Տալլին, Էստոնական ԽՍՀ, ԽՍՀՄ), էստոնացի ռադիոհաղորդավարուհի և հանրային կապերի մասնագետ, քաղաքական և պետական գործիչ, «Էստոնիայի Բարեփոխումների կուսակցության» անդամ։ 2021 թվականի հունվարի 26-ից Էստոնիայի կրթության և գիտության գործող նախարարն է։ Նախկինում՝ Ռիյգիկոգուի (խորհրդարանի) 13-րդ և 14-րդ գումարումների անդամ (2015-2021)։


== Կենսագրություն ==
Լիյնա Կերսնին ծնվել է 1980 թվականի ապրիլի 3-ին Տալլինում։
2005 թվականին ավարտել է Տարտուի համալսարանի լրագրության և հասարակայնության հետ կապերի բաժինը, 2018 թվականին՝ նույն համալսարանի վարչական կառավարման մագիստրատուրան։
1998-2002 թվականներին եղել է Էստոնական ռադիոյի հաղորդավարուհի և խմբագիր, 2002-2004 թվականներին՝ Ուսանողական կորպորացիաների միության (EÜL) հանրային կապերի ղեկավար։
2004-2007 թվականներին եղել է գյուղատնտեսության նախարարության հանրային կապերի բաժնի գլխավոր մասնագետ, ավելի ուշ՝ ղեկավարի տեղակալ և ղեկավար, 2007-2013 թվականներին՝ կառավարության հաղորդակցության բյուրոյում ԶԼՄ-ների գծով խորհրդական, ավելի ուշ՝ բյուրոյի ղեկավարի տեղակալ և կառավարական հաղորդակցության տնօրեն, 2013-2015 թվականներին՝ վարչապետի խորհրդական և վարչապետի բյուրոյի ղեկավար։
2015 թվականին անդամակցել է Բարեփոխումների կուսակցությանը։ 2015 թվականի խորհրդարանական ընտրությունների արդյունքներով ընտրվել է Ռիյգիկոգուի 13-րդ գումարման անդամ, 2019 թվականի ընտրություններում վերընտրվել է Ռիյգիկոգուի 14-րդ գումարման անդամ։
2021 թվականի հունվարի 26-ից Կայա Կալասի կառավարությունում կրթության և գիտության նախարարն է։


== Անձնական կյանք ==
Ամուսնացած է լրագրող և հեռուստահաղորդավար Վահուր Կերսնայի հետ, ունի մեկ որդի։


== Ծանոթագրություններ ==
Կուզմինկա (գյուղ, Չիշմինսկի շրջան)

Անվան այլ կիրառումների համար տե՛ս՝ ԿուզմինկաԿուզմինկա (ռուս.՝ Кузьминка, բաշկիրերեն՝ Кузьминка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 154 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուլաժե

Սուլաժե (ֆր.՝ Soulatgé), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 107 մարդ, բնակչության խտությունը` 4.43 մարդ/կմ²։ Բնակավայրը զբաղեցնում է 24.16 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մոնպելիե քաղաքից` 140 կմ հարավ-արևմուտք, Կարկասոն քաղաքից` 40 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 84 աշխատունակ (15-64 տարեկան)  բնակիչ, որոնցից ակտիվ էին 52-ը, իսկ ոչ ակտիվները` 32։ Ակտիվության ցուցանիշը կազմում է 61,9 %։ 52 աշխատունակ մարդկանցից աշխատել է 39 անձ (20 տղամարդ և 19 կին)։ Գործազուրկ են եղել 13 անձ (10 տղամարդ և 3 կին)։ 32 անաշխատունակներից 5-ը եղել են աշակերտներ կամ ուսանողներ, 6-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուպաիխա

Կուպաիխա (ռուս.՝ Купаиха), գյուղ Ռուսաստանի Դաշնության Վոլոգդայի մարզի Խարովսկի շրջանում։
Մտնում է Ազլեցկոե գյուղական համայնքի կազմի մեջ, վարչատարածքային բաժանման տեսանկյունից՝ Ազլեցկի գյուղխորհրդի կազմի մեջ։
Շրջանի վարչական կենտրոնից՝ Խարովսկից, գտնվում է 56 կմ հեռավորության վրա, իսկ մունիցիպալ կազմավորման կենտրոն Պոպովկայից՝ 2 կմ։ Ամենամոտ բնակավայրերն են՝ Զարոդիխա, Մելենտևսկայա, Ուլասովսկայա, Կրասիմիխա, Օստրեցովսկայա։
2002 թվականի համառուսաստանյան մարդահամարի համաձայն՝ բնակչությունը կազմում է ընդամենը 11 մարդ։


== Ծանոթագրություններ ==


== Արտաքին հղումներ ==
Կուպաիխան(չաշխատող հղում) Վոլոգդայի մարզի բնակավայրերի ռեեստրում
(5998) Սիտենսկի

(5998) Սիտենսկի (անգլ.՝ Sitensky), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 2-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,764547 ա. մ., առավելագույնը մոտենում է 2,4321 ա. մ. հեռավորության վրա և հեռանում 3,097 ա. մ.։ Արեգակի շուրջ մեկ ամբողջական պտույտ է կատարում 1678,94 երկրային օրվա ընթացքում, իր ուղեծրով շարժվելով միջինում 0,214421 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5998) Սիտենսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
«Մարտական խաչ» 2-րդ աստիճանի շքանշանի ասպետների ցանկ

Ստորև ներկայացված է «Մարտական խաչ» 2-րդ աստիճանի շքանշանի ասպետների ցանկը։ Ներկայացված են միայն ՀՀ Նախագահ Ս. Սարգսյանի կողմից պարգևատրված անձինք (2008 թ. ապրիլի 9-ից առ այսօր)։ Մինչ այդ պարգևատրվածների ցանկը կտեղադրվի տվյալների ձեռքբերումից հետո։


== Այլ շքանշանակիրներ ==
Շուլի Հակոբյան
Յուրի Խաչատուրով
Վալերի Գրիգորյան
Ռոմիկ Մարգարյան
Հենրիկ Մուրադյան
Ալբերտ Քարամյան
Մարտին Կարապետյան
Լևոն Երանոսյան
Կամո Քոչունց
Արծվին Գրիգորյան
Առանձին հատուկ նշանակության բրիգադ
Գարեգին Գաբրիելյան
Արթուր Սիմոնյան
Արշալույս Փայտյան
Հայկազ Բաղմանյան
Վլադիմիր Հայրապետյան
Լեոնիդ Մարտիրոսով
Միքայել Գրիգորյան
Էնրիկո Ապրիամով
Մելիքսեթ Բաղդասարյան
Ռուբիկ Եղոյան


== Ծանոթագրություններ ==
Հե՛յ, ափսոս էջեր…

«Հե՛յ. Ափսոս էջեր…», Հովհաննես Թումանյանի բանաստեղծություններից, որը գրվել է 1896 թվականին։


== Պատմություն ==
Վերաբերում է այն «վեճին», երբ Մ. Վարդազարյանի ալբոմում սկսում է Թումանյանը՝ ալբոմային նյութերը արձակ և չափածո գրելու մասին։
Եղիշե Չարենցի անվան գրականության և արվեստի թանգարանում Փիլիպոս Վարդազարյանի ֆոնդ № 413-ում պահվում է Մ. Վարդազարյանի ալբոմը և դրա մեջ՝ ինքնագիրը։
Առաջին անգամ տպագրվել է 1979 թվականին՝ Լրաբեր ամսագրի առաջին համարի 28-րդ էջում։
6-8-րդ տողերում ակնարկում է «Հորիզոն» գրական հանդեսի հրատարակությունը։ Հովհաննես Թումանյանը, Փիլիպոս Վարդազարյանը և Ա. Բարխուդարյանը 1893 թվականի հոկտեմբերին հիմնադրել են մի հրատարակչական ընկերություն, որը պետք է կոչվեր «Խրճիթներ և միայն խրճիթներ» կամ «Ժողովուրդ»։ Փիլիպոս Վարդազարյանի տանը հոկտեմբերի 26-ին տեղի ունեցավ ընկերության անդրանիկ խմբագրման ժողովը, որը 1894 թվականին լույս ընծայեց հանդեսի առաջին և միակ համարը։


== Ծանոթագրություններ ==
Ջեյ Ար Սմիթ

Էրլ Ջոզեֆ (Ջեյ Ար) Սմիթ III (անգլ.՝ Earl Joseph "J. R." Smith III, սեպտեմբերի 9, 1985(1985-09-09), Freehold Borough, Նյու Ջերսի, ԱՄՆ)  ամերիկացի պրոֆեսիոնալ բասկետբոլիստ, պաշտպան։ Հանդես է գալիս Բասկետբոլի ազգային ասոցիացիայի (NBA) «Կլիվլենդ Կավալիերս» ակումբում, որպես հարձակվող պաշտպան։
Մարզական կարիերայի ընթացքում մեկ անգամ ճանաչվել է NBA-ի չեմպիոն (2016):


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում(անգլ.)
Մթնշաղ (ֆիլմ)

Անվան այլ կիրառումների համար տե՛ս՝ Մթնշաղ (այլ կիրառումներ)«Մթնշաղ» (անգլ.՝ «Twilight»), ռեժիսոր Քեթրին Հարդվիկի գեղարվեստական ֆիլմ Ստեֆանի Մայերի համանուն վեպի սյուժեով։


== Սյուժե ==
17-ամյա Բելլա Սվոնը իր հոր՝ Չարլիի հետ տեղափոխվում է Վաշինգտոն նահանգի ափին գտնվող մի փոքրիկ և մռայլ քաղաք՝ Ֆորկս անունով, իսկ նրա մայրը լինելով բեյսբոլի լիգայի մարզիչ, չի գնում նրանց հետ։ Բելլան իր նոր դպրոցում արագ ընկերանում է բոլոր աշակերտների հետ, սակայն նրան առավել հետաքրքրում են Կալլենների ընտանիքտ։ Բելլան դպրոցում առաջին օրը նստում է Էդվարդ Կալլենի կողքին և նա Բելլային շփոթության է մատնում։ Մի քանի օր հետո դպրոցի ավտոկայանատեղիում գրեթե քիչ էր մնացել, որ ավտոմեքենան հարվածեր Բելլային, սակայն Էդվարդը, որը գտնում էր հեռվում,  արագ տեղաշարժվում է և հետ պահում մեքենան նրանից, չվնասելով ոչ մեկին։ Հետագայում նա հրաժարվում է բացատրել, թե ինչպես է արել այդ ամենը։
Որոշ ուսումնասիրություններ կատարելուց հետո Բելլան պարզում է որ Էդվարդը վամպիր է, սակայն նրա վամպիր լինելը չի ազդում նրանց հարաբերությունների վրա։ Նրանք սիրահարվում են միմյանց և Էդվարդը որոշում Բելլային ծանոթացնել իր ընտանիքի հետ, և նրանք վերջում բեյսբոլ են խաղում որի ժամանակ նրանց մոտ են գալիս Ջեյմսը, Վիկտորիան և Լորանը, ովքեր քոչվոր ցեղից են, Ջեյմսը զգում է որ Բելլան վամպիր չէ և ցանկանում է խմել նրա արյունը։ Էդվարդը և իր ընտանիքը պաշտպանում են Բելլային նրանից, սակայն Ջեյմսը հոտով հետևում է նրան և թակարդը գցում զանգել ասելով որ Բելլայի մայրը իր մոտ և որ նա կարող է իր մորը փրկել, միայնակ գալով իր նշած վայրը։ Բելլան հասնելով Ջեյմսի ասած վայրը հասկանում է որ նա խաբել է իր և այդ ժամանակ Ջեյմսը հարձակվում է Բելլայի վրա կծում նրա ձեռքը, իսկ այդ ժամանակ Էդվարդը գալիս է և սպանում Ջեյմսին, հանելով թույնը Բելլայի ձեռքից կանխելով նրա վամպիր դառնալը։ Բելլան ծանր վիրավորված տեղափոխվում է հիվանդանոց և այնուհետև բուժվելուց հետո նրանք գնում են դպրոց, Բելլան ցանկանում է դառնալ վամպիր, սակայն Էդվարդը հրաժարում է նրան վամպիր դարձնելուց և նրանք միասին պարում են իրենց դպրոցական տանգոն։


== Դերասաններ ==


=== Կալլենների ընտանիք ===
Էդվարդ Կալլեն - Ռոբերտ Փաթինսոն
Կարլայլ Կալլեն - Պիտեր Ֆաչինելի
Էսմի Կալլեն - Էլիզաբեթ Րիզեր
Էլիս Կալլեն - Էշլի Գրին
Ջասպեր Հեյլ - Ջեքսոն Ռետբոուն
Ռոզալի Հեյլ - Նիկի Րիդ
Էմմետ Կալլեն - Քելեն Լատս


=== Քոչվոր վամպիրներ ===
Ջեյմս - Քեմ Ժիգանդե
Վիկտորիա - Ռաշել Լեֆևր
Լորան - Էդի Գատեգի


=== Մարդիկ ===
Բելլա Սվոն - Քրիստեն Ստյուարտ
Չարլի Սվոն - Բիլի Բյորք
Ռենե Դուաեր - Սառա Կլարկ
Ջեյկոբ Բլեք - Թեյլոր Լոթներ
Ջեսսիկա Սթենլի - Աննա Քենդրիկ
Անժելա Վեբեր - Քրիստիան Սերատոս
Մաքյ Նյուտոն - Մայքլ Ուելշ
Էրիկ Յորք - Ջասթին Չոն
Բիլլի Բլեք - Ջիլ Բիրմինգհեմ


== Ծանոթագրություններ ==


== Արտաքին հղումներ ==
Մթնշաղը գուգլ փլեյում
Մթնշաղը cinemania.am կայքում Archived 2020-03-07 at the Wayback Machine.
Լյուքսեմբուրգի ֆուտբոլի առաջնություն 1961-1962

Լյուքսեմբուրգի ֆուտբոլի առաջնություն 1961-1962, Լյուքսեմբուրգի 48-րդ ֆուտբոլի առաջնությունը։ Մրցաշարի չեմպիոն է դարձել «Ունիոն Լյուքսեմբուրգը»։ Մրցաշարին մասնակցել են 12 թիմ։


== Արտաքին հղումներ ==
Վիճակագրությունը RSSSF կայքում
Մայա Պլիսեցկայա

Մայա Միխայլովնա Պլիսեցկայա (ռուս.՝ Майя Михайловна Плисецкая, նոյեմբերի 20, 1925(1925-11-20)[…], Մոսկվա, ԽՍՀՄ - մայիսի 2, 2015(2015-05-02)[…], Մյունխեն, Գերմանիա), բալետի ռուս պարուհի և խորեոգրաֆ։ ԽՍՀՄ ժողովրդական արտիստուհի (1959)։


== Ստեղծագործական կյանքը ==
1943 թ. ավարտել է Մոսկվայի պարարվեստի ուսումնարանը, ընդունվել է Մեծ թատրոն։ Առաջին գլխավոր դերապարը Մաշան էր (1944, Չայկովսկու «Շելկունչիկ»)։ Պլիսեցկայայի պարն առանձնանում է բարձրարվեստ պլաստիկայով («Մեռնող կարապը», երաժշտ.՝ Սեն-Սանսի և այլն)։ Նա նորովի է մեկնաբանել Չայկովսկու, Գլազունովի, Բիզեի երաժշտությունը։ Պլիսեցկայայի անհատականությանը մոտ են և՛ քնարական, և՛ հերոսական դերապարերը՝ Օդետա-Օդիլիա (Չայկովսկու «Կարապի լիճը»), Պղնձե լեռան տիրուհի (Պրոկոֆևի «Քարե ծաղիկ»), Ռայմոնդա (Գլազունովի «Ռայմոնդա»), Կիտրի (Մինկուսի «Դոն Կիխոտ»), Կարմեն («Կարմեն-սյուիտ», երաժշտությունը՝ Բիզե-Շչեդրինի)։ 1972 թ-ին Ն. Ի. Ռիժենկոյի և Վ. Վ. Սմիռնով-Գոլովանովի հետ բեմադրել է «Աննա Կարենինա» (ըստ Լև Տոլստոյի) բալետը։ Պլիսեցկայան հյուրախաղերով շրջել է ԱՄՆ-ում, Մեծ Բրիտանիայում, Ֆրանսիայում, Իտալիայում, Կանադայում և այլուր։ 1957-ին Երևանում հանդես է եկել Օդետա-Օդիլիայի (Չայկովսկու «Կարապի լիճը»), Զարեմայի (Ասաֆևի «Բախչիսարայի շատրվանը»), Կիտրիի (Մինկուսի «Դոն Կիխոտ») դերապարերով։ Պարգևատրվել է Լենինի շքանշանով։ 1958 թ. ամուսնացել է ռուս կոմպոզիտոր Ռոդիոն Կոնստանտինովիչ Շչեդրինի հետ։


== Ծանոթագրություններ ==
Վաշինգտոնում Հայաստանի դեսպանություն

Վաշինգտոնում Հայաստանի դեսպանությունը Հայաստանի դիվանագիտական առաքելությունն է Միացյալ Նահանգներում, որը գտնվում է Վաշինգտոնի «Embassy Row» գոտում։ Դեսպանությունը գտնվում է Շերիդան-Կալորամա թաղամասի 2225 R Street հասցեում։
1991 թվականին անկախության հռչակումից հետո Հայաստանը դիվանագիտական հարաբերություններ հաստատեց Միացյալ Նահանգների հետ և 1993 թվականի փետրվարին բացեց իր դեսպանությունը։ ԱՄՆ-ում Հայաստանի առաջին դեսպանը Ռուբեն Շուգարյանն էր։ Գործող դեսպան Լիլիթ Մակունցը նշանակվել է 2021 թվականի օգոստոսին։


== Դեսպաններ ==
ԱՄՆ-ում Հայաստանի դեսպանները.

Լիլիթ Մակունց (2021–ներկայիս)
Վարուժան Ներսեսյան (2018–2021)
Գրիգոր Հովհաննիսյան (2016–2018)
Տիգրան Սարգսյան (2014–2016 թթ.)
Թաթուլ Մարգարյան (2005–2014)
Արման Կիրակոսյան (1999–2005)
Ռուբեն Շուգարյան (1993–1999)
Ալեքսանդր Արզումանյան (1992–1993 թթ.)


== Շենքի պատմություն ==
Տեղացի ճարտարապետ Ջորջ Օքլի Տոտենի միջերկրածովյան վերածննդի ճարտարապետության ոճով 1909 թվականին  նախագծած շենքը սկզբնապես ծառայել է որպես Ամարիլիս Ջիլետի նստավայր։ Հետագա սեփականատերերի թվում էին կոնգրեսական Գիլբերտ Մ. Հիչքոքը և Ինտերիերի դիզայնի միջազգային ինստիտուտը (ԻԴՄԻ)։ Այն բանից հետո, երբ 1990 թվականին ԻԴՄԻ-ն միաձուլվեց Մերիմաունթի համալսարանի հետ, շենքը մնաց թափուր։ 1995 թվականին այն գնեց Հայաստանի կառավարությունը։ Կառույցի 2,3 միլիոն դոլար գնման և հետագա վերանորոգման ծախսերը մասամբ վճարվել են ամերիկահայ համայնքի զգալի նվիրատվություններով։ Հայաստանի դեսպանատան 2009 թվականի գույքի արժեքը կազմում է 3 675 890 ԱՄՆ դոլար։


== Տես նաև ==
Հայաստան-ԱՄՆ հարաբերություններ
Ամերիկայի հայկական համագումար
Ամերիկայի Հայ դատի հանձնախումբ
Հայաստանում ԱՄՆ-ի դեսպանատուն
Հայաստանի արտաքին հարաբերություններ
Հայաստանի դիվանագիտական ներկայացուցչությունների ցանկ


== Ծանոթագրություններ ==


== Արտաքին հղումներ ==
Դեսպանատան կայք
Վիքիմափիա
Վիգոր (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ՎիգորՎիգոր (ռուս.՝ Выгорь), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիգուրիչի

Վիգուրիչի (ուկրաիներեն՝ Вигуричі), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1775 թվականին։
2001 թվականի տվյալներով Վիգուրիչի գյուղում բնակվում էր 255 մարդ։ Բնակավայրը զբաղեցնում է 0,081 կմ² տարածք։ Բնակչության խտությունը կազմում էր 3148,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Մարթա

Բեթանիացի Մարթա (1-ին դար, Բեթանիա, Իսրայել, Իսրայել - 1-ին դար, Լարնակա, Կիպրոս և Տարասկոն), Ղազարոսի և Մարիամի քույրը՝ հիշատակված Ղուկասի և Հովհաննեսի Ավետարաններում։


== Անվան ստուգաբանություն ==
«Մարթա» անունը հունարեն տառադարձությունն է (հուն․՝ Μάρθα Մարթա), որն էլ իր հերթին ծագում է արամեերենից (արամեերեն՝ מרתא մորտո — «տիրուհի»)։ Անվան արամեերեն ձևը երևում է Պոցուոլիում գտնված Նաբաթեյան արձանագրություններում, որոնք Նեապոլի թանգարանում են և թվագրվում են մ.թ.ա. 5-րդ դարով։


== Ղուկասի Ավետարան ==
Ղուկասի Ավետարանը պատմում է Մարթայի և Մարիամի՝ նրա քրոջ մասին։ Նրանք միասին ապրում էին մի գյուղում, որի անունը հայտնի չէ։ Տեղանքի անվանումը նույնպես անհայտ է։ Այստեղով անցնում է Հիսուսը։ «Իրենց ճանապարհորդության ընթացքում նա եկավ մի գյուղ. այստեղ Մարթա անունով մի կին նրան տարավ իր տուն։ Նա ուներ քույր՝ Մարիամ անունով»։ Մարիամը նստում է Հիսուսի ոտքերի մոտ և լսում նրան, իսկ Մարթան հոգ է տանում հյուրասիրության մասին։ Ժամանակ չունենալով պատրաստել այն ամենը, ինչ անհրաժեշտ է հյուրին, նա բողոքում է Հիսուսին. «Տե՛ր, մի՞թե դու կարիք չունես, որ քույրս ինձ մենակ է թողել ծառայելու։ Ասա՛ նրան, որ օգնի ինձ»։ Հիսուսը պատասխանում է. «Մարթա՛, դու դեսուդեն ես ընկնում ու հոգ տանում շատ բաների մասին, բայց միայն մի բան է անհրաժեշտ. Մարիամն ընտրեց այն լավ մասը, որը նրանից չի վերցվի»։


== Հովհաննեսի Ավետարան ==
Հովհաննեսի Ավետարանի 11-րդ գլուխը պատմում է Ղազարոսի հիվանդության, մահվան և հարության մասին։ Ինչպես նաև այս հատվածում երևում է, որ Ղազարոսը, Մարիամը և Մարթան եղբայր ու քույրեր են և Հիսուսի մտերիմ ընկերները։ Երբ Հիսուսը մոտեցավ Բեթանիային, Մարթան դուրս եկավ նրան դիմավորելու։ Հովհաննես Ավետարանիչը Մարիամի մասին ասում է. «Մարիամը նստած էր տանը»։ Ղազարոսն արդեն մահացել էր և արդեն 4 օր դագաղի մեջ էր։ Այնուհետև պատմության մեջ Մարթան ցույց է տալիս իր ամուր հավատը Հիսուսի հանդեպ. «Տե՛ր, եթե Դու այստեղ լինեիր, եղբայրս չէր մահանա։ Բայց հիմա ես գիտեմ, որ այն, ինչ Դու Աստծուց խնդրես, Աստված կտա Քեզ»։ Թեև նա սկզբում չի հասկանում Հիսուսի պատասխանը՝ քո եղբայրը հարություն կառնի, սակայն հարության նկատմամբ հավատը ցույց է տալիս նույնիսկ վերջին օրը։ Եվ երկխոսության ավարտին Մարթան հավատով խոստովանում է. «Տե՛ր, Ես հավատում եմ, որ դու Քրիստոսն ես՝ Աստծո Որդին, որ եկել է աշխարհ։ Այս ասելով՝ գնաց…»: Հարություն տալով Ղազարոսին՝ Հիսուսը, կարծես ի պատասխան այս խոստովանության, ասում է Մարթային. «Մի՞թե Ես քեզ չեմ ասել, որ եթե հավատաս, կտեսնես Աստծո փառքը»։


== Ծանոթագրություններ ==


== Արտաքին հղումներ ==
Սուրբ Մարթա www.bibelwissenschaft.de (գերմ.)
Երաստ

Երաստ, ըստ Խորենացու հաղորդած ավանդության, Արամայիսի որդին, Արամանյակի թոռը, Հայկ Աղեղնավորի ծոռը։ Իր հորից ժառանգել է կալվածք Արմավիրի մոտ, գետի ափին։ Գետը հետագայում նրա անունով կոչվեց Երասխ (այժմ՝ Արաքս)։
Ռոմադանովկա (այլ կիրառումներ)

Ռոմադանովկա, կարող է վերաբերել՝

Ռոմադանովկա - գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Ռոմադանովկա - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Միջազգային կոոպերատիվ ալյանս

Միջազգային կոոպերատիվ ալյանս, ՄԿԱ (անգլ.՝ International Co-operative Alliance, ICA), միջազգային կազմակերպություն, որ միավորում է կոոպերատիվների (հիմնականում սպառողական, վարկային, գյուղատնտեսական) ազգային, տարածաշրջանային միություններ ու ֆեդերացիաներ։ 
Հիմնադրվել է 1895 թվականին, Լոնդոնում։ Միավորում է 109 երկրի 313 կոոպերատիվ կազմակերպություններ։ Նպատակն է՝ աջակցել բոլոր երկրներում կոոպերացիաների զարգացմանը, պրոպագանդել կոոպերատիվ շարժման սկզբունքներն ու մեթոդները, պաշտպանել դրա շահերը, ընդլայնել տարբեր երկրների կոոպերատիվների տնտեսական կապերը և այլն։ Ղեկավար մարմիններն են կոնգրեսը, կենտրոնական կոմիտեն, գործադիր կոմիտեն։ Ընթացիկ աշխատանքները ղեկավարում են տնօրենն ու քարտուղարությունը։ 


== Ծանոթագրություններ ==
Աստերոիդների ցանկ (303601-303700)

Աստերոիդների ցանկ (303501-303600)  • Աստերոիդների ցանկ  • Աստերոիդների ցանկ (303701-303800)
 Աստերոիդների ցանկ (303501-303600)  • Աստերոիդների ցանկ  • Աստերոիդների ցանկ (303701-303800)
Բուի Լյուքսեմբուր

Բուի Լյուքսեմբուր (ֆր.՝ Bouy-Luxembourg), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 207 մարդ, բնակչության խտությունը` 17.19 մարդ/կմ²։ Բնակավայրը զբաղեցնում է 12.04 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 17 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 141 աշխատունակ (15-64 տարեկան) բնակիչ, որոնցից ակտիվ էին 98-ը, իսկ ոչ ակտիվները` 43։ Ակտիվության ցուցանիշը կազմում է 69,5 %։ 98 աշխատունակ մարդկանցից աշխատել է 92 անձ (51 տղամարդ և 41 կին)։ Գործազուրկ են եղել 6 անձ (2 տղամարդ և 4 կին)։ 43 անաշխատունակներից 12-ը եղել են աշակերտներ կամ ուսանողներ, 16-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մորոզով (այլ կիրառումներ)

Մորոզով, կարող է վերաբերել՝

Մորոզով - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Մորոզով - գյուղակ (խուտոր) Ռուսաստանի Դաշնության Ռոստովի մարզի Վոլգոդոնսկի շրջանում
Մորոզով - գյուղ Ուկրաինայի Խմելնիցկիի մարզի Դունաևցիի շրջանում
Օնուչինո (գյուղ, Պարանգինսկի շրջան)

Օնուչինո (ռուս.՝ Онучино), գյուղ Ռուսաստանի Մարի Էլ հանրապետության Պարանգինսկի շրջանի կազմում։
Բնակչությունը 2003 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիո Բրեգա

Մարիա Բրեգա (իտալերեն՝ Maria Brega, մարտի 5, 1923(1923-03-05), Հռոմ, Իտալիա - հուլիսի 23, 1994(1994-07-23), Հռոմ, Իտալիա), իտալացի դերասան։
Նրա ծանր ֆակտուրան կանխորոշեց, որ նա հայտնվի էկրաններին ավազակի կերպարով հատկապես կինոկարիերայի սկզբում, երբ Բրեգան բազմիցս նկարահանվում էր վեստեռններում։
Ավելի ուշ նրա կարիերայում տեղի են ունեցել փոփոխություններ, և նա հանդես է եկել իտալական բազմաթիվ կատակերգություններով։ Բրեգայի հասակը կազմել է 1,93 մետր, իսկ քաշը՝ 250 ֆունտ (110 կգ), սակայն 1960-ականներին նա զգալի չափով նիհարել է։


== Կենսագրություն ==
Մարիա Բրեգան ծնվել է 1923 թվականի մարտի 5-ին Իտալիայի մայրաքաղաք Հռոմում։ Աշխատել է որպես մսավաճառ, հետագայում հայտնվել է նկարահանման հրապարակում, որտեղ ստացել է բազմաթիվ դերեր։
Իր նորամուտը նշել է ռեժիսոր Դինո Ռիզիի մոտ, ապա խաղացել է որոշ երկրորդական դերեր Սերջո Լեոնեի սպագետտի-վեստեռններում։ Նա խաղացել է նաև այլ ռեժիսորների բազմաթիվ սպագետտի-վեստեռններում, այդ թվում այնպիսի ֆիլմերում, ինչպիսիք են, օրինակ, «Մահը գալիս է ձիով», «Լռակյացը», «Իմ անունն է՝ Ոչ ոք» և այլն։ Մասնակցել է նաև Ֆեդերիկո Ֆելլինիի որոշ ֆիլմերի նկարահանումներին։ Ավելի ուշ ստանձնել է դեր Կարլոս Վերդոնեի կատակերգությունում։


== Ֆիլմագրություն ==
La marcia su Roma (1962)
Diciottenni al sole (1962)
I motorizzati (1962)
La parmigiana (1962)
Le ore dell’amore (1963)
Se permettete parliamo di donne (1963)
Uno strano tipo (1964)
Due mafiosi nel Far West (1964)
Buffalo Bill, l’eroe del far west, Մարիո Կոստա (1965)
The Girl Who Couldn’t Say No (1968)
A Minute to Pray, a Second to Die (1968)
Il divorzio (1969)
Death Knocks Twice (1969)
La taglia è tua… l’uomo l’ammazzo io di Edoardo Mulargia (1970)
Cose di Cosa Nostra (1971)
New York-Parigi per una condanna a morte (1972)
Sotto a chi Tocca! (1972)
Le mille e una notte e un’altra ancora… (1972)
Decameron No. 2 — Le altre novelle del Boccaccio (1972)
Իմ անունն է Ոչ ոք(1973)
Anche gli angeli tirano di destro (1974)
Quant'è bella la Bernarda, tutta nera, tutta calda (1975)
Basta con la guerra, facciamo l’amore (1975)
Genio, due compari, un pollo, Un  (1975)
Due cuori, una cappella (1975)
Simone e Matteo, un gioco da ragazzi, Ջուլիանո Կարնիմեո (1975)
Il gatto (1977)
La banda del trucido (1977)
I sette del gruppo selvaggio, Ջանի Կրեա (1977)
Il giocattolo (1979)
Un sacco bello, Կառլո Վարդոնե (1980)
Bianco, rosso e Verdone, Կառլո Վարդոնե (1981)
Una vacanza del cactus (1981)
Borotalco Карло Вердоне (1982)
Pierino la Peste alla riscossa (1982)
Vacanze di Natale (1982)
Occhio, malocchio, prezzemolo e finocchio (էպիզոդ Il mago) (1983)
Amarsi un po' (1984)
Sogni e bisogni (1984)
Troppo forte, Կառլո Վարդոնե (1986)
Asilo di polizia (1986)
Montecarlo Gran Casinò (1986)
Crack (1991)


== Նշումներ ==


== Ծանոթագրություններ ==
Սեթրկա

Սեթրկա, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Չմշկածագ գյուղաքաղաքից 15 կմ հյուսիս-արևմուտք, Արևմտյան Եփրատ գետի ձախ կողմում։


== Անվան ստուգաբանություն ==
Գյուղի անվանումը ծագել է Սեդրակ անձնանունից։


== Պատմություն ==
Հայերը կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ մոտ 35 տուն հայ և թուրք բնակիչ։


== Տնտեսություն ==
Բնակչության հիմնական զբաղմունքը երկրագործությունն էր։


== Պատմամշակութային կառույցներ ==
Սեթրկան ուներ հայկական եկեղեցի։


== Կրթություն ==
Գյուղն ուներ հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Արթուր Էդմունդ Քեյրվի

Արթուր Էդմունդ Քեյրվի (դեկտեմբերի 30, 1884(1884-12-30), Տրապիզոն, Օսմանյան կայսրություն - ապրիլի 22, 1937(1937-04-22), Սանտա Մոնիկա, Լոս Անջելես շրջան, Կալիֆոռնիա, ԱՄՆ անգլ.՝ Arthur Edmund Carewe), ամերիկացի համր կինոյի դերասան։


== Կենսագրություն ==
Արթուր Քեյրվին (Հովսեփ Հովսեփյան) ծնվել է Տրապիզոնում։ Հովսեփյանների ընտանիքը քաղաքի հայկական արիստոկրատիայի հիմքն էր, հայրը` Գարո Հովսեփյանը, Օսմանյան կայսրության ամենաազդեցիկ բանկիրն էր։ Ցավոք, հայրը չի կարողացել տեսնել իր երեխայի ծնունդը, քանի որ նա սպանվել է Տրապիզոնի հայ բնակչության կոտորածի ժամանակ։ 7 տարեկանում մայրը Հովսեփին ուղարկում է հայկական եկեղեցի սովորելու համար։ Զուգահեռաբար նա սովորեց իրավագիտություն։ 1896 թվականին Հովսեփյանների ընտանիքը գաղթեց Միացյալ Նահանգներ։ Մեծ եղբայրները՝ Արտաշեսը և Արմենը, աշխատում էին մի գործարանում, իսկ տասնչորս տարեկան Հովսեփը գնաց դպրոց։ Դպրոցում նա առաջին անգամ ներգրավվեց թատերական խմբում։ Երիտասարդ հայը ցույց տվեց իր կարողությունները ինչպես իրավագիտության, այնպես էլ թատերական բեմի վրա։ Ուսումնասիրելուց հետո Հովսեփը հրավիրվեց Չիկագոյի թատրոն, սակայն թատրոնի տերը նրբորեն ակնարկեց Հովսեփին, որ ավելի լավ կլիներ կարիերայի համար հանդես գալ ամերիկյան ազգանվանբ։ Հովսեփը չի համաձայնվել պաշտոնապես հրաժարվել հայ ազգանունից, տհաճ խոսակցությունը ավարտվեց Հովսեփի հայկական ազգանունը դարձնելով Արթուր Էդմունդ Քեյրվի։
1910-1915 թվականներին Արթուրը խաղացել է ավելի քան հարյուր ներկայացումների հիմնական դերեր։ 1915 թվականին Երիտթուրքերի կառավարությունը սկսեց Հայոց Ցեղասպանության իրագործումը, որի արդյունքում զոհվեց ավելի քան 1,5 միլիոն հայ։ Հովսեփյանների ընտանիքը նույնպես անգնահատելի ներդրում է ունեցել հայ փախստականների օգնության համար։ Երկու տարի Հովսեփը, որը շատ ցնցված էր իր հայրենակիցների պատմություններից, չի կարողանում խոսել։ Շուտով Նյու Յորքի իր ընտանիքի, ընկերների և ամբողջ հայ համայնքի աջակցության շնոհիվ Արթուրը կրկին բեմ դուրս եկավ։ 1918 թվականին Արթուրը դարձավ առաջին հայը, որը հրավիրվեց Բրեդվեյ։
1918 թվականին նա ամուսնացավ իր մանկության ընկերոջ `դերասանուհի Իրենե Լևիի հետ։ 1921 թվականին նրանք ամուսնալուծվել են։ 1937 թվականի ապրիլի 22-ին ամերիկյան թատրոնի և կինոյի լեգենդը ինքնասպանություն է գործել։ 1936 թվականին, «Չարլի Չանի գաղտնիքը» նկարահանելուց հետո, Արթուր Քեյրվին ինսուլտ է տարել։ Դրանից հետո նա այլևս չէր կարող ֆիլմերում հանդես գալ։ Նա հայտնաբերվել է իր մեքենայի մեջ, գլխի հրազենային վնասվածքով։
1996 թվականին Արթուր Էդմոնդ Քեյրվինի անունը ներառվել է բոլոր ժամանակների աննկատելի ֆիլմերի 10 մեծագույն դերասանների ցանկում։


== Ֆիլմագրություն ==


== Ծանոթագրություններ ==
Աուդի Գավաթ 2013

Աուդի Գավաթ 2013, 3-րդ ընկերական ֆուտբոլային մրցաշարը, որը կազմակերպվում է «Բավարիայի» և Աուդի կոնցերնի կողմից։ Թիմերը հանդես էին գալիս «Ալիանց Արենայում»։ Մրցաշարին մասնակցել են «Բավարիան», «Մանչեսթեր Սիթին», «Միլանը» և «Սան Պաուլոն»։ Մրցաշարը անցկացվել է 2013 թվականի հուլիսի 31-ից օգոստոսի 1-ը։ Մրցաշարում հաղթել է «Բավարիան», որը եզրափակչում 2-1 հաշվով պարտության է մատնել անգլիական «Մանչեսթեր Սիթիին»։


== Մասնակից թիմեր ==
 Բավարիա
 Մանչեսթեր Սիթի
 Միլան
 Սան Պաուլո


== Խաղերի արդյունքները ==


== Ռմբարկուներ ==


=== 2 գոլ ===
Մարիո Մանջուկիչ
Էդին Ջեկո
Էլ- Շարավի


=== 1 գոլ ===
Թոմաս Մյուլեր
Վեիսեր
Ալեքսանդր Կոլարով
Ալվարո Նեգրեդո
Ռիչարդս
Դավիդ Սիլվա
Բոատենգ
Պետագնա


== Ծանոթագրություններ ==


== Արտաքին հղումներ ==
Պաշտոնական կայքը Archived 2013-06-06 at the Wayback Machine.
Մուսա լեռ

Մուսա լեռ (թուրքերեն՝ Musa Dağı, արաբ․՝ موسى داغ‎‎, բառացիորեն «Մտքի լեռ»), լեռ ներկայիս Թուրքիայի հարավի Հաթայի մարզում։ Հայտնի է Հայոց Ցեղասպանության ընթացքում այստեղ կազմակերպված հայկական դիմադրությամբ՝ Մուսա լեռան հերոսամարտով կամ նաև Մուսա լեռան պաշտպանությամբ։ Լեռը գտնվում է պատմական Կիլիկյան Հայաստանի ծայրամասում՝ Միջերկրական ծովի ափին։


== Պատկերասրահ ==

		
		
		
		
		
		
		


== Տես նաև ==
Մուսա լեռան հերոսամարտ
Մուսա լեռան քառասուն օրը (ստեղծագործություն)
Մուսա լեռան 40 օրը (ներկայացում)
Մուսա լեռան հերոսամարտի հուշարձան


== Ծանոթագրություններ ==
Անտիպովկա (գյուղ, Զոլոտոնոշայի շրջան)

Անտիպովկա (ուկրաիներեն՝ Антипівка), գյուղ Ուկրաինայի Չերկասիի մարզի Զոլոտոնոշայի շրջանում։ Հիմնադրվել է 1620-ական թվականներին։
Չճշտված տվյալներով Անտիպովկա գյուղում բնակվում էր 865 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոռ Պողոսյան

Գոռ Պողոսյանը (հունիսի 11, 1988(1988-06-11), Երևան, Հայկական ԽՍՀ, ԽՍՀՄ), հայ ֆուտբոլիստ է, ով հանդես է գալիս հայկական «Միկա» ֆուտբոլային ակումբում՝ որպես պաշտպան։


== Ակումբային կարիերա ==


==== Միկա ====
Գոռ Պողոսյանը «Միկայի» մարզադպրոցի սան է։ Ակումբային պրոֆեսիոնալ կարիերան սկսել է 19 տարեկանում՝ «Միկա-2»-ի կազմում, որը հանդես է գալիս Հայաստանի Առաջին խմբի առաջնությունում։
2008 թվականի օգոստոսի 30-ին իր նորամուտն է նշում Բարձրագույն խմբի առաջնության մասնակից թիմում, որտեղ մրցակիցը Երևանի «Փյունիկն» էր։ Հանդիպումն ավարտվում է մրցակցի՝ նվազագույն հաշվի (1-0) առավելությամբ։


== Նվաճումներ ==


==== Ակումբային ====


== Ծանոթագրություններ ==


== Արտաքին հղումներ ==
Գոռ Պողոսյանի բաժինը Transfermarkt.com կայքէջում
Բուլուկի (գյուղ, Միրգորոդի շրջան)

Բուլուկի (ուկրաիներեն՝ Булуки), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Բուլուկի գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիրպիչնի Զավոդ (այլ կիրառումներ)

Կիրպիչնիյ Զավոդ, կարող է վերաբերել՝

Կիրպիչնի Զավոդ - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Կիրպիչնի Զավոդ - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Սուրբ Աստվածածին եկեղեցի (Բանանց)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի (նաև՝ Բանանցի Սուրբ Աստվածածին), հայկական առաքելական եկեղեցի ներկայումս՝ Ադրբեջանի Հանրապետության Դաշկեսանի շրջանի Բանանց գյուղի կենտրոնում՝ Սուրբ Գրիգոր Լուսավորիչ եկեղեցու հյուսիսային կողմում, գրեթե կից։


== Պատմություն ==
Համաձայն Տեր-Պողոս Եպիսկոպոսյանցի վկայության՝ 19-րդ դարի վերջին Սուրբ Աստվածածին եկեղեցին գտնվում էր անմխիթար վիճակում.

1981 թվականին եկեղեցին վերանորոգվել է։


== Ճարտարապետություն ==
Սուրբ Աստվածածին եկեղեցին միանավ, թաղածածկ հորինվածքով, անմշակ քարով, կրաշաղախով իրականացված կառույց է (արտաքին չափերն են՝ 9,64 x 7,40 մ)։ Միակ մուտքը՝ 19-րդ դարի ձևափոխության ակնհայտ դրոշմով (լայնացվել է), բացված է արևմտյան ճակատից։ Լուսավորությունն իրականացվել է դեպի ներս լայնացող 2 լուսամուտների միջոցով։ Ունի լայն խորան, ավանդատներ չունի։ Կառույցն առանձնահատուկ է թե՛ ներքուստ և թե՛ արտաքուստ պատերի մեջ ագուցված բազմաթիվ խաչքարերով ու տապանաքարերով։ Մեր հաշվառմամբ դրանց ընդհանուր քանակը կազմել է 153 միավոր գերեզմանական հուշարձան, որոնցից 22-ը՝ տապանքար, 131-ը՝ խաչքար։ Ընդ որում, վերջիններս ագուցված են ամենուրեք՝ սկսած քիվատեղերից մինչև խորհրդարաններ ու լուսամուտներ։
Խաչքարերն ու տապանաքարերը ոճական և գեղարվեստական առումով վերաբերում են ԺԶ-ԺԷ դարերին։ Դրանցում զգալի թիվ են կազմում նաև արձանագրվածները։


== Կալվածքներ ==
Սուրբ Աստվածածին եկեղեցին կալվածներ ուներ նաև Գանձակում. «1845 ամի ի գիւղն Բանանց սբ. Աստուածածնայ եկեղեցի ունի զմի փոքր պարտեզ թթենեաց, ի քաղաքին Յելիզավետապոլ ունի զմի փոքրիկ մահլայ յորում է մի տուն»։ Ի դեպ, Գանձակում գտնվող այգին եկեղեցուն 1839 թ. նվիրել էր հանգուցյալ գանձակաբնակ բանանցեցի տիկին Հռիփսիմե Հարությունյանցը


== Տես նաև ==
Բանանց (Դաշկեսանի շրջան)
Սուրբ Գրիգոր Լուսավորիչ եկեղեցի (Բանանց)


== Ծանոթագրություններ ==
Կըրնկան

Կըրնկան, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
O2 արենա

O2 ասպարեզկամ Հյուսիսային Գրինվիչ արենան ունիվերսալ փակ ստադիոն է,  որը գտնվում է Գրինվիչ Պենինսուլայում, Անգլիա։ Այն Եվրոպայի ամենամեծ փակ ստադիոներից մեկն է ՝Մանչեստր արենա- ի (MEN Arena), Քյոլնի Լանքսես Արենա ի - Բելգրադ Արենա- ի և Մոսկվայի Օլիմպիյսկի - ի ստադիոնների հետ մեկտեղ։
2008-ին O2 արենան դարձավ աշխարհի ամենածանրաբեռնված  ստադիոնը `շրջանցելով Մանչեստր արենա ին, որը ամենամեծն էր 2001 թվականից։  Ստադիոնին ամենամոտ մետրոյի կայարանը Հյուսիսային Գրինվիչն է։
Կոլչեդան (գյուղ, Կամենսկի քաղաքային օկրուգ)

Կոլչեդան (ռուս.՝ Колчедан), գյուղ Ռուսաստանի Սվերդլովսկի մարզի Կամենսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 2318 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)